|  |  |
| --- | --- |
| Упраўленне адукацыі  Слонімскага райвыканкама  Дзяржаўная ўстанова  адукацыі  “Сярэдняя школа №3 г. Слоніма”  ПРАТАКОЛ  17.08.2019 г. № 1 | Управление образования  Слонимского райисполкома  Государственное учреждение  образования  «Средняя школа №3 г. Слонима»  ПРОТОКОЛ |
| г. Слонім | г. Слоним |

пасяджэння школьнага метадычнага

аб’яднання настаўнікаў-філолагаў

Старшыня – Н.А.Джылілава

Сакратар – С.А.Засімовіч

Прысутнічалі – А.Э.Анішчык, І.Р.Лібер., А.А.Панасюк, С.А.Ханцэвіч, А.М.Хілько, Л.А.Шаўчэнка.

Парадак дня.

1. Аналіз работы метадычнага аб’яднання настаўнікаў беларускай мовы і літаратуры і рускай мовы і літаратуры за 2019/2020 навучальны год. Задачы работы на 2020/2021 навучальны год.

Інфармацыя кіраўніка метадычнага аб’яднання настаўнікаў-філолагаў Джылілавай Н.А.

2. Аб выніках атэстацыі вучняў па завяршэнні навучання на ІІ і ІІІ ступенях агульнай сярэдняй адукацыі і мерах па павышэнні якасці прадметнага навучання.

Інфармацыя кіраўніка метадычнага аб’яднання настаўнікаў-філолагаў Джылілавай Н.А.

3. Арганізацыя паўтарэння ў І чвэрці 2020/2021навучальнага года вучэбнага матэрыялу, вывучанага ў IV чвэрці 2019/2020 навучальнага года.

Інфармацыя Засімовіч С.А., настаўніка беларускай мовы і літаратуры,

Інфармацыя Ханцэвіч СА, настаўніка рускай мовы і літаратуры.

4. Інфармацыйна - метадычная падтрымка адукацыйнага працэсу ў 2019/2020 навучальным годзе па адноўленых вучэбных праграмах па вучэбных прадметах “Беларуская мова” і “Беларуская літаратура” і “Руская мова”і “Руская літаратура”, выкарыстанне магчымасцей нацыянальнага адукацыйнага партала пры арганізацыі адукацыйнага працэсу, ЭАР па вучэбных прадметах, рэкамендацыі па іх выкарыстанні ў адукацыйным працэсе.

Інфармацыя Хілько А.М., настаўніка беларускай мовы літаратуры, Панасюк А.А., настаўніка рускай мовы і літаратуры.

1.СЛУХАЛІ:

Джылілава Н.А. – У 2019/2020 навучальным годзе школьнае метадычнае аб’яднанне настаўнікаў-філолагаў працавала над тэмай “Развіццё прадметна-метадычных кампетэнцый педагогаў ва ўмовах абнаўлення зместу адукацыі”.

Мэта была скіравана на ўдасканаленне прафесійных кампетэнцый настаўнікаў-філолагаў, накіраваных на прымяненне ў адукацыйным працэсе сучасных дыдактычных падыходаў з мэтай актывізацыі прадуктыўнай дзейнасці вучняў на вучэбных занятках па вучэбных прадметах “Беларуская мова” і “Беларуская літаратура", «Русский язык» і «Русская литература».

Пастаўленай мэце работы адпавядалі задачы:

уключэнне настаўнікаў-філолагаў у дзейнасць па эфектыўным засваенні спосабаў рэалізацыі кампетэнтнаснага падыходу ў выкладанні вучэбных прадметаў “Беларуская мова” і “Беларуская літаратура”, «Русский язык» і «Русская литература», факультатыўных заняткаў;

павышэнне эфектыўнасці метадычнай работы ў напрамку фарміравання ў вучняў станоўчай матывацыі вывучэння вучэбных прадметаў “Беларуская мова” і “Беларуская літаратура”, “Беларуская мова” і “Беларуская літаратура”, «Русский язык» і «Русская литература»;

удасканаленне адукацыйнага працэсу па вучэбных прадметах “Беларуская мова”, «Русский язык» з улікам рэкамендацый па выніках Рэспубліканскіх кантрольных работ па вучэбных прадметах «Беларуская мова», «Русский язык» (Х клас), праведзеных у 2018/2019 навучальным годзе.

Істотным матывам для прафесійнага развіцця педагога выступае павышэнне кваліфікацыі. 4 педагогі прайшлі гэту працэдуру на базе ГрАІРА. План выкананы ў поўным аб’ёме.

Праца арганізаваных пасяджэнняў грунтавалася на актуальных пытаннях, вызначаных “Інструктыўна-метадычным пісьмом Міністэрства адукацыі Рэспублікі Беларусь “Аб арганізацыі ў 2019/2020 навучальным годзе адукацыйнага працэсу пры вывучэнні вучэбных прадметаў і правядзенні факультатыўных заняткаў ва ўстановах агульнай сярэдняй адукацыі”.

Пасяджэнні праходзілі ў форме інструктыўна-метадычнай нарады, круглага стала, семінараў-панарам педагагічнага вопыту. Пры арганізацыі работы метадычнага аб’яднання педагагічны вопыт настаўнікаў беларускай і рускай мовы і літаратуры прадстаўляўся праз адкрытыя ўрокі, выступленні з вопыту работы.

Першае пасяджэнне ў жніўні 2019 года было накіравана на каардынацыю дзейнасці настаўнікаў-філолагаў з улікам нарматыўнага прававога, навукова-метадычнага і вучэбна-метадычнага забеспячэння адукацыйнага працэсу ў 2019/2020 навучальным годзе. Кіраўнік школьнага МА настаўнікаў-філолагаў Джылілава Н.А. давяла да членаў метадычнага аб’яднання інфармацыю пра адукацыйныя стандарты базавай і сярэдняй адукацыі, патрабаванні да якасці навучання беларускай і рускай мовы і літаратуры. Засімовіч С.А. у сваім выступленні паведаміла аб спосабах рэалізацыі сучасных дыдактычных падыходаў у вучэбных дапаможніках па вучэбных прадметах «Беларуская мова», «Беларуская літаратура». Рэкамендацыі па выніках рэспубліканскага маніторынгу якасці адукацыі агучыла Анішчык А.Э. У рамках пасяджэння акрамя гэтага былі амеркаваны пытанні ўдзелу ў святкаванні Дня беларускага пісьменства і падрыхтоўкі да агляду-конкурсу кабінетаў беларускай і рускай мовы і літаратуры.

На другім пасяджэнні метадычнага аб’яднання “Сучасны эфектыўны ўрок мовы і літаратуры: метадычная кампетэнцыя настаўніка” вялася гаворка пра ўдасканаленне прафесійнай кампетэнцыі настаўніка-філолага праз асваенне сучасных метадаў і прыёмаў навучання і іх рэалізацыю ў працэсе выкладання вучэбнага прадмета. Настаўніца рускай мовы Панасюк А.А. расказала пра асаблівасці мэтапаплагання на ўроках рускай мовы і літаратуры, падзялілася прыёмамі фармулёўкі мэтаў урока. Хілько А.М., настаўніца беларускай мовы і літаратуры, паведаміла пра прыёмы дыферэнцыяцыі і індывідуалізацыі вучэбнай дзейнасці вучняў, якія яна выкарыстоўвае ў сваёй практыцы. Шаўчэнка Л.А., настаўніца рускай мовы і літаратуры, прадставіла інфармацыю пра магчымасці сучасных медыатэхналогій для правядзення эфектыўных урокаў рускай мовы і літаратуры. Лібер І.Р., настаўніца рускай мовы і літаратуры, падзялілася прыёмамі арганізацыі кантрольна-ацэначнай дзейнасці.

Пра арганізацыю эфектыўнай пазаўрочнай дзейнасці настаўніка беларускай мовы і літаратуры з вучнямі і іх законнымі прадстаўнікамі вялася размова на трэцім пасяджэнні. Свой вопыт работы ў арганізацыі дзейнасці клуба “Мая сям’я” прадэманстравала Засімовіч С.А., настаўнік беларускай мовы і літаратуры. Кіраўнік МА Джылілава Н.А. закранула праблему фарміравання лінгвакультуралагічнай, культуралагічнай і культуратворчай кампетэнцый вучняў у працэсе пазаўрочнай дзейнасці. Хілько А.М., настаўніца беларуская мовы і літаратуры паведаміла накірункі вывучэння культурнай спадчыны малой радзімы праз пазакласную дзейнасць.

Чацвёртае пасяджэнне МА было прысвечана пошуку спосабаў удасканалення прафесійных кампетэнцый настаўнікаў рускай мовы і літаратуры. Былі абмеркаваны пытанні засваення настаўнікам-славеснікам новых метадычных і педагагічных ідэй, адукацыйных падыходаў і тэхналогій, стварэння электроннага партфоліа якматывацыйнай дзейнасці педагога і развіцця яго прафесійнай кампетэнтнасці.

Разам з тым трэба адзначыць, што вопыт настаўнікаў беларускай мовы і літаратуры таксама як і настаўнікаў рускай мовы і літаратуры не трансліраваўся праз прадметныя перыядычныя выданні.

Паказчыкам узроўню працы з высокаматываванымі вучнямі сталі вынікі алімпіяд. Нягледзячы на тое, што ў неабходны час былі распрацаваны планы работы на працягу ўсяго навучальнага года па падрыхтоўцы вучняў да прадметнай алімпіядзе, аднак вынікі алімпіяды сведчаць пра недастатковую падрыхтоўку вучняў настаўнікамі, таму неабходна арганізаваць групавую падрыхтоўку алімпіяднікаў па адпаведных раздзелах з падзелам вучэбных раздзелаў праграм між настаўнікамі, шырэй выкарыстоўваць магчымасці адукацыйных платформаў.У ІІ этапе рэспубліканскай алімпіяды па беларускай мове і літаратуры не было заваявана ніводнага дыплома, а па рускай мове і літаратуры – 1 сярод вучняў ІІІ ступені - Жыліч П., вучаніца 9 “В” класа Гундэр Ксенія (настаўнік Анішчык А.Э.) была ўзнагароджана дыпломам І ступені (настаўнік Анішчык А.Э.).

Традыцыйна значымай была Дэкада беларускай мовы, літаратуры, мастацтва і культуры: беларускамоўныя акцыі, літаратурныя гасцёўні, фальклорныя пастаноўкі, інтэлектуальныя турніры і конкурсы, выпуск літаратурна-моўнай рэкламнай прадукцыі і інш. Вышэйназваныя мерапрыемствы дазволілі вучням, педагогам, бацькам пашырыць звесткі пра мінулае і нацыянальную культуру беларусаў, жыццё і творчасць славутых землякоў.

Выяўленню творчага патэнцыялу вучняў спрыяў удзел у раённых конкурсах “Жывая класіка”( дыплом ІІІ ступені – Шпак Вольга, вучаніца 9 “А” класа (настаўнік Ціханава К.А.)), “Юны рытар”.

Штогод праводзяцца прадметныя рэспубліканскія конкурсы. Колькасць удзельнікаў “Бусліка” склала 103 вучні; “Журавлика” – 96 вучняў.

Эсэ “Я дзяўчынка-беларуска” вучаніцы 7 “Б” класа Сідорык Дар’і (настаўніца Джылілава Н.А.) было адзначана дыпломам першай ступені ў раённым і абласным этапах конкурсу “Зямля пад белымі крыламі”, прысвечанага 90-годдзю з дня нараджэння У.Караткевіча, і дыпломам ІІ ступені ў рэспубліканскім этапе конкурсу.

У абласным конкурсе-аглядзе вучэбных кабінетаў кабінет рускай мовы і літаратуры (загадчык Анішчык А.Э.) заняў другое месца.

Аналіз стану работы дазваляе зрабіць вывад: метадычным аб’яднаннем настаўнікаў беларускай мовы і літаратуры, рускай мовы і літаратуры ў 2019/2020 навучальным годзе праведзена шматпланавая работа па павышэнні якасці адукацыйнага працэсу, удасканаленні педагагічнага майстэрства і прафесійнай кампетэнтнасці настаўнікаў.

Вынікі работы метадычнага аб’яднання дапамаглі вызначыць прыярытэтныя напрамкі работы на 2020/2021 навучальны год:

забяспечыць разнастайныя формы правядзення практычных блокаў пасяджэнняў (метадычны дыялог, метадычны рынг, творчая майстэрня і іншыя);

стварыць умовы, накіраваныя на ўдасканаленне вучэбнага працэсу па беларускай мове і літаратуры, рускай мове і літаратуры;

садзейнічаць павышэнню прафесійных кампетэнцый настаўнікаў у пытаннях выкарыстання сучасных інфармацыйна-камунікатыўных тэхналогій у працы з адоранымі вучнямі;

спрыяць трансляцыі эфектыўнага вопыту работы праз публікацыі ў навукова-метадычных выданнях, прадметных часопісах.

ВЫСТУПІЛІ:

Анішчык А.Э. – Работу метадычнага аб’яднання за мінулы навучальны год можна ацаніць станоўча. Аднак метадычная работа павінна мець больш практычную накіраванасць, г.зн. праводзіць майстар-класы, педагагічныя майстэрні, практыкумы па ўкараненні дыстанцыйных платформ і іншыя. Кожны настаўнік павінен несці непасрэдную адказнасць за ўдзел і вынікі ў розных конкурсах і прадметнай алімпіядзе.

РАШЫЛІ:

* 1. Прыняць інфармацыю кіраўніка метадычнага аб’яднання Джылілавай Н.А. да ведама.
  2. Забяспечыць выкананне вызначаных праблем і задач у аналізе работы школьнага метадычнага аб’яднання ў 2020/2021 навучальным годзе.

2. СЛУХАЛІ:

Джылілава Н.А. – Вынікі выпускных экзаменаў па беларускай і рускай мовах дазваляюць канстатаваць адпаведнасць у цэлым рэзультатаў вучэбнай дзейнасці вучняў 9, 11 класаў установы адукацыі патрабаванням адукацыйных стандартаў агульнай сярэдняй адукацыі і вучэбна-праграмнай дакументацыі. На патрэбным узроўні была наладжана сістэма паўтарэння вучэбнага матэрыялу, што пацверджана запісамі ў школьных журналах. На забеспячэнне якаснай падрыхтоўкі навучэнцаў 9 і 11 класаў да выпускных экзаменаў былі накіраваны гадзіны факультатыўных заняткаў па беларускай мове.

Трэба адзначыць, што экзамен па беларускай мове (настаўнікі Джылілава Н.А., Хілько А.М.) у 11 класе не праводзіўся: вучні не выбралі беларускую мову для здачы.

РАШЫЛІ:

2.1. Настаўнікам беларускай мовы і літаратуры неабходна больш актыўна папулярызаваць вывучэнне беларускай мовы і літаратуры і выбар здачы экзамену па беларускай мове на ІІІ ступені адукацыі.

3. СЛУХАЛІ:

Засімовіч С.А. - З мэтай выяўлення ўзроўню засваення вучнямі вучэбнага матэрыялу, вывучанага ў IV чвэрці, прапануецца правесці дыягностыку (без выстаўлення адзнак) па адной з прыведзеных ніжэй мадэлей. У асобных выпадках (па жаданні вучняў) можа быць выстаўлена адзнака па выніках выканання дыягнастычных заданняў. Для правядзення дыягностыкі на вучэбных занятках адводзіцца не больш за 20 хвілін. Для правядзення дыягностыкі могуць выкарыстоўвацца заданні, распрацаваныя настаўнікам на аснове зместу вучэбнага матэрыялу, вывучанага ў IV чвэрці. У якасці прыкладных заданняў для дыягностыкі прапануюцца матэрыялы, распрацаваныя спецыялістамі Нацыянальнага інстытута адукацыі (дадатак). У выпадку іх выкарыстання настаўнік можа ўносіць у прапанаваныя матэрыялы змены па сваім меркаванні з улікам асаблівасцей класа, арганізацыі адукацыйнага працэсу па канкрэтным вучэбным прадмеце.

ВЫСТУПІЛІ:

Ханцевич С.А. - В целях выявления уровня усвоения учащимися учебного материала, изученного в IV четверти, предлагается провести диагностику (без выставления отметок) по одной из приведенных ниже моделей.

*Модель 1*. Диагностика проводится в начале Iчетверти. По результатам диагностики учитель организует повторение. Особое внимание уделяется повторению тех тем и вопросов, которые вызвали затруднения у большинства учащихся по итогам диагностики. Учащимся VI–XI классов дополнительно могут быть даны индивидуальные рекомендации по самостоятельному повторению учебного материала IV четверти.

*Модель 2*. В течение Iчетверти организуется повторение учебного материала, изученного в IV четверти 2019/2020 учебного года, после чего проводится диагностика. По ее результатам учитель организует индивидуальную работу с учащимися, в том числе на поддерживающих занятиях.

РАШЫЛІ:

3.1. Скарэкціраваць каляндарна-тэматычнага планаванне па вучэбных прадметах “Беларуская мова”, “Беларуская літаратура”, “Руская мова”, “Руская літаратура” з улікам рэкамендацый па арганізацыі паўтарэння вучэбнага матэрыялу, вывучанага ў IV чвэрці 2019/2020 навучальнага года.

4. СЛУХАЛІ:

5.1. Хілько А.М.– Арганізацыя адукацыйнага працэсу ў 2020/2021 ў навучальным годзе абумоўлена забеспячэннем роўных умоў для атрымання агульнай сярэдняй адукацыі ва ўсіх відах устаноў агульнай сярэдняй адукацыі працягам паэтапнага пераходу на абноўленыя вучэбныя праграмы па ўсіх вучэбных прадметах у Х класе.

Нарматыўнае прававое забеспячэннескладаюць Кодэкс Рэспублікі Беларусь аб адукацыі; інструктыўна- метадычнае пісьмо Міністэрства адукацыі Рэспублікі Беларусь “Аб арганізацыі ў 2020/2021н.г. адукацыйнага працэсу пры вывучэнні вучэбных прадметаў і правядзенні факультатыўных заняткаў пры рэалізацыі адукацыйных праграм агульнай сярэдняй адукацыі” (ад 24.06.2020г.), метадычныя рэкамендацыі па фарміраванні культуры вуснага і пісьмовага маўлення ва ўстановах адукацыі, якія рэалізуюць адукацыйныя праграмы агульнай сярэдняй адукацыі (ад 24.08.2020г.),

Палажэнне аб установе агульнай сярэдняй адукацыі, зацверджанае пастановай Міністэрства адукацыі Рэспублікі Беларусь ад 20 снежня 2011 г. № 283 (у рэдакцыі пастаноў Міністэрства адукацыі ад 04.02.2014 № 9, ад 10.04.2014 № 38, ад 27.11.2017 № 148, ад 03.03.2018 № 10); Санітарныя нормы і правілы «Патрабаванні для ўстаноў агульнай сярэдняй адукацыі», зацверджаныя пастановай Міністэрства аховы здароўя Рэспублікі Беларусь ад 27 снежня 2012 г. № 206; нормы ацэнкі вынікаў вучэбнай дзейнасці вучняў агульнаадукацыйных устаноў па вучэбных прадметах, зацверджаныя загадам Міністэрства адукацыі Рэспублікі Беларусь ад 29 мая 2009 года; Канцэпцыя выкладання прадмета "Беларуская мова" і "Беларуская літаратура.Пералік дакументаў, абавязковых для вядзення асобнымі педагагічнымі работнікамі ўстаноў адукацыі, якія рэалізуюць адукацыйныя праграмы агульнай сярэдняй адукацыі, вызначаны пастановай Міністэрства адукацыі Рэспублікі Беларусь ад 27 снежня 2017 г. № 164 (класны журнал, каляндарна-тэматычнае планаванне, паўрочнае планаванне, дзённікі вучняў). Выстаўляючы адзнаку ў класны журнал, настаўнік абавязаны выставіць яе ў дзённік вучня.

Навукова-метадычнае забеспячэнне, праграмы па ўсіх вучэбных прадметах для кожнага класа змешчаны на нацыянальным адукацыйным партале ([www.adu.by](http://www.adu.by/) /Образовательный процесс. 2020/2021 учебный год / [Учебные предметы. I-IV, V-XI классы](http://adu.by/ru/homepage/obrazovatelnyj-protsess-2018-2019-uchebnyj-god.html)).

У інструктыўна метадычнымпісьме “ Асаблівасці арганізацыі адукацыйнага працэсу пры вывучэнні вучэбных прадметаў “Беларуская мова” і “Беларуская літаратура” адзначана, што навучанне беларускай мове ў V–VIII, класах у 2020/2021 навучальным годзе адбываецца па абноўленых праграмах: вучэбныя праграмы для V – VII, ХІ (базавы ўзровень) класаў зацверджаны ў 2017 годзе; вучэбная праграма для 8 класа– 2018 года, для IХ класа зацверджана ў 2019 годзе, вучэбная праграма для XI класа (павышаны ўзровень) *–* 2016 года. У X класе навучанне ажыццяўляецца па пераходных вучэбных праграмах для ўстаноў агульнай сярэдняй адукацыі з беларускай і рускай мовамі навучання, зацверджаных Міністэрствам адукацыі Рэспублікі Беларусь у 2020 годзе.

Навучанне беларускай літаратуры ў 2020/2021 годзе ў V–VII класах адбываецца па абноўленых праграмах 2017 года, якія рэалізуюць прынцып адноснай завершанасці зместу адукацыі на II cтупені, на абноўлены змест навучання беларускай літаратуры пераходзіць Х клас, які будзе працаваць па вучэбнай праграме 2020 года выдання, якая заснавана на ідэях кампетэнтна арыентаванага падыходу**.** Рэалізацыя гэтага падыходу прадугледжвае ўзмацненне дзейнасна-практычнага кампанента літаратурнай адукацыі.

Для ўстаноў агульнай сярэдняй адукацыі рэкамендаваны падручнікі і вучэбныя дапаможнікі, пералік якіх змешчаны на нацыянальным адукацыйным партале ([www.adu.by](http://www.adu.by/) /Образовательный процесс. 2020/2021 учебный год / [Перечень учебных изданий. 2020/2019 учебный год](http://adu.by/ru/homepage/obrazovatelnyj-protsess-2018-2019-uchebnyj-god/2160-perechen-uchebnykh-izdanij-2018-2019-uchebnyj-god.html)), а таксама апублікаваны ў бюлетэні Міністэрства адукацыі Рэспублікі Беларусь «Зборнік нарматыўных дакументаў» (2017 г., № 9). На нацыянальным адукацыйным партале ў раздзеле «Электронныя версіі падручнікаў» ([http://e-padruchnik.adu.by](http://e-padruchnik.adu.by/))размешчаны электронныя версіі ўсіх вучэбных дапаможнікаў, якія выкарыстоўваюцца ў адукацыйным працэсе.

Вучэбныя праграмы факультатыўных заняткаў, пералік ВМК для факультатыўных заняткаў, а таксама кампаненты асобных ВМК размешчаны на нацыянальным адукацыйным партале.

Планаванне па вучэбным прадмецеўключае каляндарна-тэматычнае планаванне (КТП размешчана на нацыянальным адукацыйным партале і выдадзена ў якасці дапаможніка для настаўнікаў), паўрочнае планаванне (можа быць аформлена на электронным або папяровым носьбіце (друкаваным або рукапісным). Настаўнік мае права выкарыстоўваць прапанаванае прыкладнае КТП; распрацоўваць ўласнае КТП, якое зацвярджаецца кіраўніком установы адукацыі.

Пры вызначэнні дамашняга задання неабходна ўлічваць, што асноўны вучэбны матэрыял павінен быць засвоены вучнямі на ўроку*.* Асноўная функцыя дамашняга задання (заданні для самастойнай работы) — замацаванне новага вучэбнага матэрыялу, паўтарэнне або абагульненне вывучанага вучэбнага матэрыялу. Заданні павышанага ўзроўню складанасці могуць прапаноўвацца для самастойнага выканання вучням толькі па іх жаданні.

На ўзроўні агульнай сярэдняй адукацыі асноўнымі задачаміз'яўляюцца падрыхтоўка да жыцця ўсіх без выключэння вучняў, дапамога ім у ажыццяўленні свайго жыццёвага і прафесійнага самавызначэння, забеспячэнне сацыяльнай і прафесійнай мабільнасці асобы, здольнай быць канкурэнтаздольнай”.

5.2.СЛУХАЛІ:

Панасюк А.А. – Выкладанне вучэбных прадметаў “Руская мова” і “Руская літаратура” шмат у чым пераклікаецца з навучаннем вучэбных прадметаў “Беларуская мова” і “Беларуская літаратура”. Змены і патрабаванні прадстаўлены ў інструктыўна-метадычным пісьме “Асаблівасці арганізацыі адукацыйнага працэсу пры вывучэнні вучэбных прадметаў “Руская мова” і “Руская літаратура”, якія можна знайсці на нацыянальным адукацыйным партале *(*[*http://e-vedy.adu.by/*](http://e-vedy.adu.by/)*).*

Хочацца асабліва звярнуць увагу настаўнікаў на арганізацыю паўтарэння вывучанага ў чацвёртай чвэрці ў 2019/2020 навучальным годзе. Таму пры мадэліраванні каляндарна- тэматычнага планавання неабходна ўлічыць парады, адпаведна запісаць тэмы паўтарэння ў запланаваныя тэмы праграмы. Распрацаваныя ЭАР размешчаны на нацыянальным адукацыйным партале ў раздзеле «Электроннае навучанне» ([http://e-vedy.adu.by](http://e-vedy.adu.by/)). Матэрыялы даступныя для ўсіх жадаючых на бязвыплатнай аснове пасля працэдуры рэгістрацыі. У адукацыйным працэсе могуць выкарыстоўвацца ЭАР, адзначаныя дыпломамі I, II, III ступені і пахвальнымі водгукамі на заключным этапе рэспубліканскага конкурсу «Камп'ютар. Адукацыя. Інтэрнэт». Дадзеныя ЭАР размешчаны на нацыянальным адукацыйным партале ў раздзеле «Дыстанцыйны ўсенавуч» — Праекты конкурсу «Камп'ютар. Адукацыя. Інтэрнэт» ([http://e-asveta.adu.by/index.php/koi/proektyi-pobediteli-koi](http://e-asveta.adu.by/index.php/koi/proektyi-pobediteli-koi/)).

Нагадаю, што ў сваёй рабоце можна кіравацца падрыхтаванымі і выдадзенымі ў серыі «Кампетэнтнасны падыход» дыдактычнымі і дыягнастычнымі матэрыяламі па рускай мовы і рускай літаратуры, якія прызначаны для фарміравання прадметных кампетэнцый і накіраваны на засваенне вучнямі вучэбнага матэрыялу праз розныя віды дзейнасці: пазнавальную, камунікатыўную, пошукавую, творчую і іншыя. Дыягнастычныя матэрыялы прызначаны для праверкі і ацэнкі адукацыйных вынікаў пры ажыццяўленні бягучага і прамежкавага кантролю і могуць выкарыстоўвацца ў працэсе як франтальнай, так і індывідуальнай або групавой работы.

ВЫСТУПІЛІ:

Джылілава Н.А. – Для канрэтнай арганізацыі адукацыйнага працэсу навучання вучэбных прадметаў у новым навучальным 2020/2021 годзе кожнаму настаўніку-славесніку неабходна вывучыць усе нарматыўныя дакументы (пісьмы, пастановы), якія дэманструюць новыя патрабаванні, змены і парады, што накіраваныя на рэалізацыю кампетэнтнаснага падыходу.

Рэалізацыі навігацыйнай функцыі пры вывучэнні вучэбных прадметаў “Беларуская мова”, "Беларуская літарататура”, “Руская мова”і “Руская літаратура” на павышаным узроўні для Х класа заключаюцца ўнаяўнасці электронных дадаткаў для павышанаг ўзроўню, размешчанага на рэсурсе(profil.adu.by)/

Доступ да ЭАР ажыццяўляецца праз інтэрнэт. Для выкарыстання ЭАР карыстальніку, гэта значыць, нам з вамі (хто яшчэ не паспеў) неабходна зарэгістравацца на нацыянальным адукацыйным партале ў раздзеле «Электронныя адукацыйныя рэсурсы».

У сувязі са складанай эпідэмічнай сітуацыяй кожнаму настаўніку неабходна пазнаёміцца з адной дыстанцыйнай платформай для забеспячэння ў далейшым неперарыўнага навучання.

РАШЫЛІ:

4.1. Да 01.09.2020 скарэкціраваць каляндарна-тэматычнае планаванне па вучэбных прадметах “Беларуская мова” і “Беларуская літаратура” , “Руская мова” і “Руская літаратура” згодна з патрабаваннямі праграм.

Старшыня Джылілава Н.А.

Сакратар Засімовіч С.А.